मदन लाल खुराना
मदन लाल खुराना (15 अक्टूबर 1936-27 अक्टूबर 2018) एक भारतीय राजनेता थे जो १९९३ से १९९६ के मध्य दिल्ली के मुख्यमंत्री रहे। वो २००४ में राजस्थान के राज्यपाल भी रहे। वो राष्ट्रीय स्वयंसेवक संघ तथा भारतीय जनता पार्टी के सदस्य रहे। मदनलाल खुराना उन नेताओं में शामिल थे जो भाजपा की स्थापना से पहले से ही संघ परिवार से जुड़े हुए थे। वे 1965 से 1967 तक जनसंघ के महासचिव रहे और दिल्ली में जनसंघ के चर्चित चेहरों में रहे। उन्नीस सौ नब्बे के दशक में मदनलाल खुराना भाजपा की दिल्ली इकाई का चेहरा थे। कार्यकर्ताओं के बीच उन्हें 'दिल्ली का शेर' कहा जाता था।